钦定古今图书集成/明伦汇编/官常典/第181卷 > 益
## 钦定古今图书集成/明伦汇编/官常典/第181卷 > 益

按《史记秦本纪》曰：帝颛顼之苗裔孙曰女修，生子大
业。大业取少典之子，曰女华，生大费。与禹平水土，已
成，禹曰：“非予能成，亦大费为辅。”帝曰：“咨尔费，赞禹功，
其赐尔皂游，尔后嗣将大出。”乃妻以姚姓之玉女，佐
舜调驯鸟兽，鸟兽多驯服，是为伯翳。舜赐姓嬴氏。

〈注〉索隐曰：此秦赵之祖，一名伯翳，《尚书》谓之“伯益”，《汉书》谓之“伯益”是也。

按《前编》伯益即伯翳，秦声，以“入” 为去，故谓“益” 为“翳” 也。

按《通鉴前编》：“帝禹二岁，帝荐益于天；夏后启二载，伯
益归政就国。”